Etnološke zbirke 


Kontakt 


Javna ustanova Park prirode Lonjsko polje 
Krapje 16, HR-44 324 Jasenovac 
www.pp-lonjsko-polje.hr 

e-mail: infoepp-lonjsko-polje.hr 


Ministarstvo regionalnoga razvoja i fondova EU 
www.razvoj.gov.hr 

www.strukturnifondovi.hr 

e-mail: fondoviemrrfeu.hr 


Autorica teksta: Slavica Moslavac 

“Sadržaj publikacije isključiva je odgovornost Javne ustanove Park prirode Lonjsko polje." 

Autor fotografije: Javna ustanova Park prirode Lonjsko polje 

Etnološka zbirka 
obitelji Sučić 


anadopunjavana je otkupima i darovnicama. Danas sadrži 
oko 400 različitih predmeta povezanih s narodnim životom 
i načinom gospodarenja stanovništva ovog dijela Posavine s kraja 
19. i početka 20. stoljeca. U zbirci se nalaze različiti starinski oblici 
keramičkih i drvenih posuda, alati za obradu drveta, oruđa za 
obradu zemlje, pomagala za transport, ribolovne alatke i dr. 


VA je nastala čuvanjem obiteljskih tradicijskih predmeta, 


Nadasve su vrijedni oblici tekstilnog rukotvorstva, kao što su 

nošnje, posteljno rublje i ručnici ukrašeni bogatim posavskim 
vezom. Posjetiteljima se pruža mogucnost kupovine izvezenih 
rukotvorina jer je tkalački stan još u funkciji. 


Vlasnici: Jagoda i Zlatko Sučić 


Zbirka je upisana u Listu kulturne baštine Republike Hrvatske. 

Autor fotografije: Javna ustanova Park prirode Lonjsko polje 

Etnološka zbirka 
obitelji Palaic 


etnografska zbirka u kući i okucćnici obitelji Palaic. Zbirku 

čini preko 170 predmeta koji su uglavnom od tekstila, drva 
i keramike. Etnografski predmeti su proizvod narodnih rukotvorina 
samoukih proizvođača ili starih obrta i zanata. Svi su vezani za 
narodni život i način privređivanja seoske obitelji naselja Krapje. 


U selu graditeljske baštine - Krapju nalazi se bogata 


Tipični su za pučanstvo Lonjskog polja iz razdoblja devetnaestoga i 
prve polovice dvadesetog stoljeća. U etnografskoj zbirci ističu 

se arhaični oblici pokućstva, narodne nošnje, pribor i pomagala 

za izradu tekstila na tkalačkom stanu. Svaki od predmeta ima 
etnografsku i edukativnu vrijednost, a kao cjelina čine fundus koji 
prezentira način života, odijevanja, privređivanja, znanja i umijeća 
tipične obitelji naselja Krapje. Najveci broj predmeta smješten je 

u drvenoj tradicijskoj kuci katnici koja se ističe izvornim oblikom 
tradicijske posavske arhitekture. 


Vlasnici: Ljiljana i Marijan Palaic 
Adresa: Krapje 167, 44 324 Jasenovac 


Zbirka je upisana u Listu kulturne baštine Republike Hrvatske. 

Autor fotografije: Javna ustanova Park prirode Lonjsko polje 

Etnološka zbirka 
obitelji Ravlić 


srcu Parka prirode Lonjsko polje. Kao jedna od rijetko očuvanih, 

tradicijska okućnica upisana je na Listu kulturnih dobara RH. 
Na imanju je izložena bogata etnološka zbirka, a posebno se ističe 
kolekcija starih zvona. 


\ : eosko imanje obitelji Ravlic, smješteno u Mužilovčici nalazi se u 


Vlasnica: Zlata Ravlic 
Adresa: Mužilovčica 72, 44213 Kratečko 


Zbirka upisana u Listu kulturne baštine Republike Hrvatske. 

Autor fotografije: Zeljko Sajko 

Etnološka zbirka 
obitelji Sajko 


obiteljske kuće i u dvorišnoj zgradi i jedna je od 

najraznovrsnijih privatnih kolekcija predmeta na području 
Sisačko - moslavačke županije, a i Hrvatske. Unatoč nedostatku 
prostora, predmeti su uredno složeni i održavani, obilježeni 
inventarnim brojevima te se o njima vodi detaljna i uredna 
dokumentacija. 


/ one obitelji Sajko smještena je u nekoliko prostorija prizemlja 


Posebnost zbirke je u tome što je većina predmeta prikupljena na 
području grada. Iz više od dvije tisuće predmeta izdvaja se avarski 
mač iz 7. stoljeca, pronađen prilikom radova u blizini župne crkve 
svetog Luke, vatrogasna kaciga iz 1887. godine od prešane kože koju 
je nosio Adalbert Knopp, osnivač novljanskog vatrogastva te veliki 
fotografski aparat s kraja 19. stoljeća. 

Vlasnici: Živko i Željko Sajko 

Adresa: Trg Luke Ilića Oriovčanina 5, 44 330 Novska 


Zbirka je upisana u Listu kulturne baštine Republike Hrvatske. 

Autor fotografije: Muzej Moslavine - Slavica Moslavac 

Udruga radionica 
narodno tkivo i vezivo 


20. 4. 2009., a nastavljač je prvog pokretača i osnivača 

društva u Osekovu Stjepana Šajnovića, poznatog folkorista, 
pučkog zapisivača tradicije, čuvara narodnog i misnog ruha i 
mnogobrojnih vatrogasnih zastava. Šajnović je uz pomoć učitelja, 
župnika i drugih pojedinaca iz Osekova, kao i svoje supruge Anke, 
još 1918.g. osnovao zadrugu tj. Radionicu narodnog tkiva i veziva u 
kojoj je zaposlio 40-ak žena iz Osekova, Okola i Vidrenjaka. 


[ Je Radionica narodno tkivo i vezivo Osekovo, osnovana je 


Radove iz Radionice predstavio je na brojnim izložbama u zemlji i 
svijetu, a studentima etnologije priređivao je praktične vježbe iz 
tkanja i vezenja. Svoje proizvode prodavao je brojnim muzejima, 

pa tako i Muzeju Moslavine Kutina, a u Crikvenici je u ljetnoj 

sezoni imao svoj prodajni štand. Šajnovićevi odjevni predmeti 
svjedočanstvo su sadašnjim i budućim generacijama o visokom 
estetskom i umjetničkom stvaralaštvu moslavačkih starina i 
najvećem zaljubljeniku u njih - Stjepanu Šajnoviću. Iako nisu 

uspjeli vratiti u potpunosti narodno odijelo, osnovali su sabirnice 

uz koje su se pojavili i istinski ljubitelji narodne umjetnosti. Čuvar 
Šajnovićeve ostavštine danas je Udruga koja od 2009. brižno 
sakuplja etno predmete od tekstila, drveta, zemlje... Do sada ih ima 
oko sto pedeset, zatim stare fotografije i rukopise te ostale vrijedne 
starine koji se pohranjuju u prostorijama Društvenog doma. U svojim 
prostorima tjedno održavaju radionice tkanja i vutlanja, ali izrađuju i 
suvenire koje izlažu i prodaju na brojnim priredbama 

pučkog izričaja. 

Adresa: Trg Kraljice Hrvata 1, 44317 Osekovo 

Autor fotografije: Muzej Moslavine - Slavica Moslavac 

Ernološke zbirke 


Muzej Moslavine Kutina 


uzej Moslavine - Slavica Moslavac Kutina je kompleksna 
M muzejska ustanova koja se bavi prikupljanjem, obradom, 

prezentacijom i publiciranjem kulturno - povijesnog 
blaga s područja Moslavine, dijela hrvatske Posavine i zapadne 
Slavonije. Moslavina zauzima dio središnje Hrvatske na području 
Lonjsko - čazmanske zavale. Okružena je rijekama: na sjeveru i 
sjeverozapadu Česmom, na istoku i sjeveroistoku Ilovom te na jugu 
Lonjom i Trebežom. U sastav Sisačko - moslavačke županije ulazi i 
dio zapadne Slavonije sa središtem u Lipovljanima koji su poznati 
kao mjesto s najvećim brojem zastupljenih nacionalnih manjina u 
odnosu na broj stanovnika, njih čak trinaest na tek četiri tisuće i sto 
jednog stanovnika prema posljednjem popisu. 


Muzej Moslavine - Slavica Moslavac Kutina smjestio se u središtu 
Kutine u bivšem ladanjskom dvorcu grofova Erdody sagrađenom 
sredinom 18. stoljeća. Barokna je to pravokutna kurija, s malim 
trijemom iznad ulaza na istočnom pročelju. Izvorni, barokni izgled 
zgrade izmijenjen je prilikom historicističke obnove 1895. godine, 
zabilježene na zabatu, kada je kurija dobila izgled koji je neznatno 
izmijenjen do danas. Kao zavičajni muzej osnovan je 15.3.1960. 
godine s arhivom i povijesnom zbirkom, da bi u kasnijem razdoblju 
proširio svoju djelatnost na arheologiju i etnologiju 1963., a 1972. 
otvara se galerijski odjel. Danas ima preko 8000 predmeta. 


Dio djelatnosti Muzeja koji se odnosi na stručnu obradu, 
prezentaciju i pripremu za publiciranje prikupljene građe, odvija se 
u dva objekta: zgrada Muzeja (bivša kurija grofova Erdody) te drugi 
u zgradi Galerije (privatna jednokatnica obitelj Aush ili Stara banka). 
U Muzeju Moslavine postavljene su stalne zbirke: etnografska, 
arheološka i kulturno - povijesna, a u Galeriji je na katu stalna 
galerijska zbirka slika i skulptura, dok se u prizemlju prezentiraju 
povremeni tematski sadržaji: izložbe, promocije i predavanja. 

Najstarija svjedočanstva o životu na području današnje Moslavine 
sežu u prapovijest. O tome svjedoče fosilni ostaci velikih sisavaca - 
praslonova i nosoroga nađeni u rudniku bentonitne gline u Gornjoj 
Jelenskoj. Njihova se starost procjenjuje na oko 18 milijuna godina. 
Da se kontinuitet života u tim pradavnim razdobljima nastavio 
potvrđuju i naslage fosilnih ostataka puževa - paludina, stare oko 15 
milijuna godina. 


Od tada pa do neolitika (kamenog doba) čovječanstvo je prošlo 
golemo vremensko razdoblje i veliki napredak čije su najizrazitije 
manifestacije bile: stalna naselja, visoka razina materijalne kulture, 
duhovno izražavanje, a možda i zajednički jezik unutar pojedinih 
etničkih skupina. Iz pretpovijesnih razdoblja u kojima još ne postoji 
pismo postoje značajni arheološki ostaci - predmeti materijalne 
kulture koji se čuvaju i prezentiraju u Muzeju Moslavine u Kutini. 


Najbrojniji i najatraktivniji su primjerci keramičkog posuđa iz 
razdoblja kasne Vučedolske kulture (3. tisucljeće pr. Kr.) s 
arheološkog lokaliteta Gradina Marić u Mikleuškoj, oko 20 
kilometara sjeverozapadno od Kutine, na južnim obroncima 
Moslavačke gore. 


U rimsko doba područje današnje Moslavine bilo je dio provincije 
Panonije. Već krajem 1. stoljeća n.e., odmah nakon pacificiranja 
Ilirskih (Panonskih) plemena, građene su ceste uz koje su nastali 
vojni logori, ruralna i urbana naselja, latifundije (poljoprivredna 
imanja, veleposjedi) sa središnjim zgradama - villama rusticama. 


Na potezu od Kutine do Osekova, na oko 15 kilometra pronađeno je 
8 mjesta sa ostacima iz rimskog razdoblja. Neka od tih mjesta danas 
su arheološka nalazišta s perspektivom da se pretvore u manje 
arheološke parkove. 


Još 1873. godine, naš poznati povjesničar i ilirac Ivan Kukuljević 
Sakcinski, na temelju zemljovida nastalih po antičkim izvorima, 
slijedeci trasu rimske ceste koja je svoje izvorište imala u Sisciji, 
nailazi na urbano naselje Varianis i kaže da bi njegove ostatke mogli 
tražiti u Kutini - Kutinska lipa. 


Stručna djelatnost Muzeja danas se odvija u četiri odjela: Arheološki, 
Etnografski, Galerijski i Kulturno - povijesni. 


Adresa: Trg kralja Tomislava 13, 44320 Kutina 

Etnološke zbirke 


Arheološka zbirka 


Tri godine po osnutku Muzeja Moslavine u Kutini, započeo je s 
radom Arheološki odjel (1963.). Ivan Kukuljević Sakcinski 1873.g. 
u svom djelu Panonija Rimska spominje dva arheološka nalazišta: 
Ciglenice u Osekovu i Kutinsku lipu. 


Prvi stalni arheološki postav u Muzeju Moslavine otvoren je 
1970.g.,a od tada do danas nekoliko puta je promijenjen, uglavnom 
zbog prilagodbi izložbenom prostoru. I arheološka topografija 
Moslavine također je upotpunjena, tako da danas imamo 60-ak 
poznatih arheoloških nalazišta (što još uvijek nije konačna brojka). 


Arheološka zbirka broji više od 6 tisuća artefakata (od čega veci dio 
pripada fondu studijskog materijala). Najznačajniji primjerci su 
izloženi u stalnom arheološkom postavu s 400 izložaka. 

Autor fotografije: Muzej Moslavine - Slavica Moslavac 


Autor fotografije: Muzej Moslavine - Slavica Moslavac 

Etnografska zbirka 


Stalna etnografska izložba razdijeljena na više tematskih cjelina: 
arhitektura i okućnice, uzgoj i prerada žitarica, Lonjsko polje i 
moslavačko vinogorje, unutrašnje uređenje, narodne nošnje, oglavlja 
i nakit, duhovna kultura (Božić, Uskrs, Ivanje, Jurjevo). 


Izložba sadrži preko 400 originalnih predmeta od tekstila, drva, 
gline, metala i slame nastalih tijekom 19. i početkom 20. stoljeca, 


zatim brojne izvorne fotografije ili njihove rekonstrukcije, makete i 
karte cijelog moslavačkog područja. 


Etnografska zbirka Muzeja Moslavine broji oko 3000 predmeta. 
Najveci broj, oko 1000, pripada predmetima od lanenog i konopljinog 
platna, vune i sukna sakupljenih (njih 345) prilikom osnivanja 
Etnografske zbirke 1963. godine, dok su ostali predmeti tijekom 
kasnijeg razdoblja sakupljeni ili otkupom ili darivanjem. 

Autor fotografije: Javna ustanova Park prirode Lonjsko polje 

Galerijska zbirka 


Muzej Moslavine - Slavica Moslavac do 1972. godine prikupio je 
respektabilan broj vrijednih umjetničkih djela, (oko 116 inventarnih 
brojeva) pa se tako pokazala potreba za formiranjem galerijskog 
odjela. Danas zbirka broji 738 radova u tehnikama: ulja na platnu, 
akvarela, grafika, crteža, pastela, skulptura itd. Zbirku su značajno 
obogatili svojim donacijama, Ivan Milat, obitelji Sever, Donassy, 
Šutej, Cetin i Imrović. 

Autor fotografije: Muzej Moslavine - Slavica Moslavac Autor fotografije: Muzej Moslavine - Slavica Moslavac 


Kulturno-povijesna zbirka 


Kulturno-povijesna zbirka sadrži predmete i ilustrativni materijal od 
prvog pisanog spomena imena Kutina, zapisane u ispravi 

ugarsko - hrvatskog kralja Bele TV., 10. studenog 1256. godine, pod 
nazivom Cotynna, pa sve do domovinskog rata i današnjih dana. U 
toj zbirci nalaze se najstariji i najvredniji predmeti 

Kulturno - povijesnog odjela: obrtnička povelja iz 1843., obrtnička 
škrinja, mač paloš i paradna sablja iz razdoblja Kraljevine SHS, dva 
misala iz 1768. i 1894 godine. 


s 





Autor fotografije: Muzej Moslavine - Slavica Moslavac Autor fotografije: Muzej Moslavine - Slavica Moslavac 

Autor fotografije: Muzej Moslavine - Slavica Moslavac 

Etnološke zbirke 


Tradicijska arhitektura 
Moslavine i Hrvatske 
Posavine 


se mogu naci značajni primjerci narodnog graditeljstva. To 

su objekti građeni od hrastovine, sječene u šumama koje se 
prostiru u naplavljenim područjima uz rijeku Savu, Kupu, Lonju, 
Odru te njihovim pritocima. Upravo te šume hrasta lužnjaka odlikuju 
se visokim, ravnim stablima, osobite kakvoće, otpornosti i trajnosti. 
Posebnu vrijednost Lonjskog polja čine naselja uz rijeku Savu. 


N a području središnje Posavine, pa tako i Moslavine, još uvijek 


Zajednička je značajka toga graditeljstva ponajprije građevni 
materijal - prvorazredna hrastovina, a obrada građevnog materijala 
i način gradnje upucuju na starost građevina. Premda su na širem 
području podjednako zastupljene skromne stambene prizemnice 

i jednostavne, odnosno raskošne katnice, upravo su katnice odraz 
višestoljetnjeg razvoja i prilagođavanja pučkoga graditeljskoga 
umijeća specifičnim životnim okolnostima i prirodnim uvjetima 
područja izvrgnutog čestim poplavama. 


U sačuvanim starijim zgradama drvena je građa kalana ili tesana, 
dok je u novijoj gradnji uobičajena piljena građa. Kod stambenih 
katnica (čardaka, kuća na trem) zidovi prizemlja preuzimaju i čitavu 
težinu nešto tanjih zidova kata koji su građenih od planjki. Kod 
starije gradnje balvani i planjke međusobno su spajani drvenim 
klinovima (moždenjaki) i vezani su na “hrvaški vugel" (krajevi greda 
vire preko ugla), dok je kod novije gradnje primijenjen “nemški 
vugel" (krajevi greda su otpiljeni) jednostavnoga ili cifrastoga veza. 
Zidovi stambenih prostorija su s unutrašnje strane žbukani posebno 
pripremljenom zemljom na podlozi od ljeskovoga pruća te oličeni 


vapnom. Podovi su u svim prostorijama izvedeni od nabijene zemlje 
na podlozi od debelih dasaka (prsnica) spajanih na utor. 

Krovovi su dvostrešni i mogu imati polunakošen jedan ili oba 
zabatna dijela. Pokrov je je jednostruko ili dvostruko složen biber 
crijep koji se rabi negdje od kraja 19. stoljeca umjesto ranije 
korištenih tankih kalanih daščica. Na krovovima nema dimnjaka, već 
je samo odignut crijep, a u potkrovlju se dimilo i sušilo meso. 


Sastavni dio posavskih kuća je zahod koji se redovito javlja uz 
stambeni dio na katu, što svjedoči o visokoj kulturi stanovanja. Važni 
detalji, ujedno i osobiti ukrasi, zaštitni su vijenci (krovici, strove, 
sodici) od nekoliko redova ravnoga crijepa. Jedan se vijenac redovito 
javlja na zabatu glavnoga uličnoga pročelja, dok se drugi (navisini 
poda kata) proteže oko triju strana kuce. 


Ti vijenci nemaju samo praktičnu ulogu zaštite drvenih zidova od 
oborina, već i estetsku - razbijaju jednoličnost visokih ravnih zidnih 
ploha. Slikovitosti posavskih kuća pridonose nadasve skromni 
dekorativni detalji: na nazidnici u zabatnom pročelju gdjegod 

je izveden ukrasni friz geometrijskih ili vegetacijskih motiva, a 
često su, osobito na ulazu, i nacifrani stupovi trijema kao i krajevi 
podvlaka. Pojava ovih ukrasnih detalja može se dovesti u vezu s 
imućnijim stanjem vlasnika, a rasprostranjenost s prosperitetom 
sela. 


U povijesnom smislu sela Lonjskog polja su tradicijske cjeline koje 
svjedoče o načinu života i građenja u Posavini tijekom 19. stoljeca. 
Ona su istovremeno i pravi rezervat izvrsno očuvane stambene 
arhitekture građene od drva. U većini sela još uvijek prevladavaju 
tipične drvene posavske kuce. Neke su stare i više od 200 godina. 

Naselje Krapje 


Između dvadesetak naselja na području Parka prirode Lonjsko polje 
posebna je pozornost poklonjena selu Krapju. Izbor nije slučajan 

jer Krapje je zasad jedino selo na ovom prostoru čiji je dio (između 
katastarskih čestica 285 te 495 i 518) godine 1990. upisan u Registar 
spomenika kulture. To je selo 1995., prigodom obilježavanja 


Dana europske baštine, zbog ambijentalne očuvanosti starih kuća, 
proglašeno selom graditeljske baštine. Selo je smješteno na 
povišenom terenu uz lijevu obalu Save. O postanku naselja nema 
pouzdanih podataka. Njegovo se ime izvodi od riječi krap, kako su 
ljudi ovdje nazivali vrstu riječnoga šarana koji se mrijestio u Savi i 
njezinim rukavcima. Pretpostavlja se da je naselje osnovano nakon 
povlačenja Turaka s ovoga područja potkraj 17. st. kada se ovdje 
naseljava hrvatsko stanovništvo iz križevačkog i sisačkog kraja. 


Prvi pouzdani podaci o naselju pružaju dosad neobjavljeni 
kartografski materijali iz godina 1775. i 1793., pohranjeni u bečkom 
i zagrebačkom arhivu. Brzi razvoj i porast značenja sela krajem 18. 
stoljeca potvrđuje i osnutak župe, a godine 1831. je, pod patronatom 
carske kuce, sagrađena današnja župna 

crkva sv. Antuna Padovanskog. 


Najveći procvat selo doživljava u drugoj polovici 19. stoljeca o čemu 
svjedoče i demografski podaci. U selu se danas nalazi osamdesetak 
starih drvenih stambenih zgrada, prizemnica i katnica, koje su 
pretežito okupljene u zaštićenom dijelu naselja, južno od crkve. Na 
tradicijskoj okućnici ističu se kuća-čardak ili kuća na trem, katnica 
izduženog oblika, s vanjskim stubištem i trijemom - ganjkom uz 
duže bočno pročelje. 


Kod svih tipova kuća, i prizemnica i katnica, koje su zabatom 
okrenute prema cesti, često je u njihovu produžetku na stražnji zid 
naslonjen jednoslivni krov suše (gospodarskog spremišta). 


Važno je spomenuti da je ovdje kod većine kuća prisutan noviji 
njemački vez, koji se kod seoskih kuća javlja tek krajem 19. stoljeća, 
dok hrvatski vez imaju svega dvije prizemnice i samo jedna katnica 
građena 1848. godine. 

Jedna od tradicijskih osobina je i način temeljenja kuća. U Krapju 
susrećemo više načina temeljenja. Kod starijeg načina gradnje 
temelj čine kameni neobrađeni blokovi bapki smješteni na uglovima 
kuce i na mjestu spoja vanjskih i unutarnjih zidova. Kod novijeg 
načina, umjesto kamenih blokova pojavljuju se temelji zidani punom 
opekom. 

Unutarnji prostor prizemlja i kata najčešće je podjeljen u tri 
prostorije. Na katu se stanuje, a prizemlje ima gospodarsku funkciju. 







+ 









qr 





















TE e 















+ 














+ 


dr. 














+ 










qa 




























+ 






+ 


di 





















+ 







+ 


X 
























LJ 






+ 






a 


+ 25 # 


Etnološke zbirke 


Kapelica sv. Fabijana i Sebastijana 


Osim primjera objekata stambene i gospodarske tradicijske drvene 
arhitekture, na ovom području posebno se ističe ijedan sakralni 
objekt. Kapelica sv. Fabijana i Sebastijana je vjerska, kulturna i 
duhovna okosnica Donje Gračenice. Simbol je stvaralačkog duha 
brojnih neznanih tesara, dalekih, a ipak bliskih generacija, koji 

su usred nepregledne hrastove šume, od drveta, prvih zaštitnika i 
nastambi čovjeka, sagradili kapelicu, koja postade srcem sela. 


Kapelica sv. Fabijana i Sebastijana podignuta je 1718. godine u 
vrijeme župnika Ivana Fraturića. Ona predstavlja rijedak primjer 
očuvanog drvenog sakralnog graditeljstva Moslavine, te je 1964. 
godine proglašena spomenikom kulture i stavljena pod zaštitu 
Konzervatorskog zavoda u Zagrebu. 


Buduci da je bila u lošem stanju, idućih je godina, po uputama 
Konzervatorskog zavoda, temeljito obnovljena. Tom je prilikom 
nabavljen i kip Majke Božje Lurdske. Kapelica je izgrađena od 
drva i pokrivena je šindrom. Ima vrijedan barokni oltar sa slikom 
Mučeništva sv. Sebastijana. 


Uz kapelicu je sto godina kasnije izgrađena sakristija s inventarom 
(odjeća za služenje misnog slavlja, te pribor, kalež i dr.). Pod u 
sakristiji je izrađen od pločica od opeke dimenzija 20x20 cm. U 
kapelici je vrijedna slika ulje na platnu Isus u Betlehemskom vrtu. 
Postojala je i slika sv. Nikole koja je donesena iz danas nepostojeće 
kapelice u Lonjskom polju. Ta slika je nestala 1970. godine. 


U stvaranju mozaika o kapelici sv. Fabijana i Sebastijana zanimljivo 
je i kazivanje puka, kao usmene predaje u kojem kazivači navode: 


“U Donjoj Gračenici je u čast prestanka kuge već 1718. godine 
izgrađena kapelica u čast sv. Fabijana i Sebastijana, koji su bili 
zaštitnici od kuge. Prema kazivanju, kuga je mimoišla samu Donju 
Gračenicu, iako je harala susjednim selima u njenom okruženju. 
Postojale su dvije kapelice u Lonjskom polju. Jedna je potonula, a 
druga (0 kojoj je upravo riječ), predstavlja slikovitosti srce cijele 
Donje Gračenice.? 


Ako se u rano proljece ili kasnu jesen odvezete čamcem nasred 
Lonjskog polja, naslonite uho na vodu, u lonjskopoljskim širinama 
čuti cete zvonjavu potonulog zvona. 

Autor fotografije: Muzej Moslavine - Slavica Moslavac 

Autor fotografije: Javna ustanova Park prirode Lonjsko polje 

Ribarstvo Lonjskoga polja 
i Moslavine 





različitim prirodnim osnovama, nose i neke međusobno 

različite značajke. Izuzmemo li vinogradarstvo, koje je jedna 
od osobitosti moslavačkoga gospodarstva, kao što je ribarstvo 
osobitost gospodarstva Lonjskog polja, možemo zaključiti da je 
poljodjelstvo i stočarstvo ipak zajednička karakteristika i jednog i 
drugog područja. 


( grdno ovih dvaju susjednih područja temeljena na 


Razlika je u tome što je ribarstvo za gospodarstvo Lonjskog polja 
ipak imalo veći značaj nego u Moslavini gdje je bilo isključivo 
dopuna poljodjelstvu i stočarstvu. Veze su između ova dva susjedna 
područja uvijek bile vrlo žive. Uz to što su Moslavci veća stada svoje 
stoke napasali u Lonjskom polju, a seljaci Lonjskog polja koristili 
moslavačke sajmove i razvijenije obrtništvo, izravna se razmjena 
između seljaka odvijala između ostaloga i razmjenom ribe za vino. 


Čamac je u Lonjskom polju, gotovo bez iznimke, posjedovalo svako 
gospodarstvo, a imali su ga i oni koji se uopce nisu bavili ribarstvom 
ili su se njime bavili samo povremeno. On je bio nezamjenjiv kao 
sredstvo povezivanja s grobljima i pašnjacima. Tako se prigodno 
odlazilo na pokope ili u posjet rodbini, a žene su svaku večer na 
pašnjake odlazile pomusti krave. 


Uz to, čamac je naravno bio od izuzetnoga značaja za ribare. Čamci, 
kakve danas možemo vidjeti u uporabi u svim naseljima uz vodu, 
izrađeni su od dasaka s ravnim dnom, dok su izuzetno rijetki 
primjerci čamaca od jednog komada drveta - dubljenog debla, tzv. 
monoksili. U najjednostavnije i najstarije metode lova ubraja se lov 
rukama. 

U jednom je obliku na oba područja poznat kao lov na ner (gl. 
nerati), a izvodi se ljeti, ronjenjem u dubljoj vodi. Uz to, rukama se 
lovi i u plićacima, naročito kada se voda i riba prilikom povlačenja 
nakon poplava zadrži u udubljenjima u tlu. Tada se, međutim, 

lov kombinira s jednostavnijim spravama, pa i drugim pogodnim 
predmetima. Ovakve metode i sprave koristili su, u vrijeme i nakon 
poplava, skupine seljaka, katkada i cijela sela, kako u Moslavini, tako 
i u Lonjskom polju. 


Tradicijsko ribarstvo na području Lonjskog polja i Moslavine 
izniman je primjer kontinuiteta u prenošenju umijeća ekološkog 

i održivog sustava ribarenja pomocu alata proizvedenih u kućnoj 
radinosti od dostupnih prirodnih materijala iz neposredne okoline. 


U prošlosti je ribarstvo za područje Lonjskog polja imalo daleko veci 
značaj, no postupno je opadao iz više razloga. Raspadom seoskih 
obiteljskih zadruga nestajala je funkcija ribara koju su, podijelom 
poslova unutar zadruge, obavljali pojedinci zaduženi za ribolov. 


Istraživanja provedena tijekom 1995. godine na području Lonjskog 
polja i 1997. godine u jugozapadnoj Moslavini, pokazala su da 

je ribarska tradicija na tom području još živa. U praksi se koriste 
određeni stari alati i ribolovne metode te postoji živo sjećanje starijih 
i mlađih stanovnika o tradiciji ribarenja na tom području. 


Od mrežastih alata spominju se: vrška, keca, šajtar, mreža 
splavarica, mreža špiglerica, mreža rajterica, mreža sačmarica, vuka 
i bubnjić. Od udičarskog kao i drugog alata poznati su: struk klejar, 
struk glistar, struk pampura, struk podmet, podlajn, buckalo, basač 
(koš), osti, sačma, križak, pritezač i čekač. 


lako u Rješenju Ministarstva kulture iz 2008. godine stoji da 
tradicijsko ribarstvo na području Lonjskog polja i Moslavine 
ima svojstvo nematerijalnog kulturnog dobra, ono po Zakonu o 
slakovodnom ribarstvu još uvijek nije dopušteno. 

Autor fotografije: Muzej Moslavine - Slavica Moslavac 

Prehrana i pripremanje 
hrane 





oblikom gospodarstva i izborom poljoprivrednih proizvoda. U 

svakodnevnoj prehrani redovito se koristilo kukuruzno brašno 
od kojeg se pekao kruh te kuhali žganci. Pšenica se sijala u manjoj 
mjeri, a bijeli kruh i kolači su se pekli samo za blagdane. 


Domen kao i pripremanje hrane u Moslavini, uvjetovana je 


Mlijeko i mliječne prerađevine dio su svakodnevne prehrane 
stanovništva moslavačko-posavskih sela. Za ručak su kuhani žganci 
s mlijekom ili zamašćeni pečenim lukom, te jagli - žganci od grubo 
mljevenog kukuruza, začinjeni na ulju poprženim vrhnjem. 


Za večeru se, osim ostataka od užine, obvezatno pilo svježe ili 
kuhano mlijeko, sirutka (surutka), stepki te razne vrste sireva: svježi 
ili friški, dimljeni, sušeni, preve(h)li, paprenjak, zvan još švicarski ili 
škripavac. Vrhnjem su se, također, zalijevale razne zlevanke, jagle, 
kisele ili vrnove juhe - kiselice i druga variva. 


Od vecih količina vrhnja radili su putro ili putar kojeg su koristili kao 
namaz na kruh ili za kolače, a u prošlosti se topio i od njega se 
dobivalo maslo koje je zamjenjivalo druge masnoce. 

Glazbena baština 
Moslavine 


omci su se na ispašama zabavljali svirkom u vlat trave, 
M jaglaca, maslačka, žirovoj kapici, polovici orahove ljuske te 

prdom. Od zujačih instrumenata koristili su čegrtaljke i bič. 
Od tradicijskih instrumenata iz roda aerofona poznavali su sviralu od 


vrbovine, frulice i fučkalice, rog od javorove ili ljeskove kore, zatim 
davno zaboravljen instrument dude i gajde načinjen od janjeće kože. 


Od priručnih instrumenata trebamo spomenuti zubnu mužiku 
(češalj), cimbule ili usnu harmoniku, protvan (tepsija), te reglice 
tj. poklopce. Pjevalo se najčešće bez glazbene pratnje, a plesalo uz 
violine i trzalačke instrumente najčešće u sastavu: violina, brač, 
bugarija i berda. Pratnja je mogla biti samo od jednog instrumenta 
tambure tj. bisernice i tanc, igranka, igra odnosno talambas ili 
hopsanje je moglo početi. 


Plesalo se u otvorenom ili zatvorenom mješanom kolu, parovima, 
četvorkama ili trojkama. Plesalo se pred crkvom, na svadbi, 
prošcenju, sajmu, poslije rada te na posebnim skupovima koje su 
nazivali kolo. 


Tradicija kulturnog amaterizma iznimno je naglašena na prostoru 
Sisačko - moslavačke županije. Karakterizira je više regionalnih 
cjelina što je rezultiralo posebnim etnološkim bogatstvom te 
povijesnim i kulturnim nasljeđem koje brojne kulturne udruge 
nastoje očuvati i prezentirati. 


Od ukupno 193 udruga kulturne grupe djelatnosti, njih 84 su 
kulturno-umjetnička društva. Ostale udruge u kulturi, njih 109, 
obuhvaćaju matice, pjevače, glumce, plesače, puhače, slikare 
amatere, povjesničare i mažoretkinje. 

Teksctilno rukotvorstvo 
hrvatske Posavine 
i Moslavine 







koji se više uzgajao u Posavini i Moslavini te konoplja, 

a koristila se vunena, svilena i pamučna nit. Žene su 
na tkalačkom stanu, zvanom razboj, krosna ili tara izrađivale 
mnoge vrste platna, običnog bez ukrasa, tzv. prostina, te platna s 
jednobojnim ili višebojnim ukrasima prenoseći tako s naraštaja na 
naraštaj stare načine tkanja i vezenja. 


() snovne sirovine za izradbu odjece i ostalog ruha bili su lan, 


Tehnike kojima su ukrasi na tekstilu izrađeni raznovrsne su, kao što 
su: naopački starinski prijebor (prebirano, šurcano, z novin, s 
kovačkog, pisanina, modrina...), vutlak ili vutlek, u zev ili u zijev, 

na daščicu li na paličke. Ukrašavanje tekstila, bilo u samom tijeku 
tkanja određenim geometrijskim, animalnim ili vegetacijskim 
motivima, kao i vezenjem, predstavljao je isključivo ženski posao, a 
povoljni uvjeti za rad postojali su u hrvatskim kućnim zadrugama, 
gdje se umijeće tkanja i njegovo ukrašavanje prenosilo generacijama. 


Na tradicijskoj nošnji, uz starije osobine nekrojena ruha, sastavljenih 
od ravnih pola platna, sastavljenih od oplecka (bluze), suknje 
(rubače), pregače (zaslona, zastora), pratimo i utjecaje visoke, 
građanske mode, a na njen razvoj i današnji izgled utjecale su i 
seobe, tj. doticaji starosjedilačkog stanovništva s pridošlima ili 
dotepencima - došljacima iz bližih i daljih područja, zatim između 
dva rata i različita seljačka udruženja (npr. Seljačke sloge). 

Odjeca muškaraca bila je mnogo jednostavnija od ženskih 
raznovrsnih i bogato vezenih nošnji. Sastojala se od ravnih ili 
ušnitanih gaća s rojtami ili pantalona, povrh kojih se nosila rubača, 
košulja s dugačkim rukavima, koja je sezala do polovice bedara. 
Košulje - rubače imale su bijeli šuplji ukras u predjelu prsnog 
proreza zvanog falda ili štraf. Glavu su pokrivali raznim pokrivalima 
i to šubarama i šeširima - škrljacima. 


Na nogama su nosili vunene čarape i metraške obojke i opanke 
remenaše ili remenjaše u zimskom razdoblju. Ostalih godišnjih doba 
hodali su uglavnom bosi ili u klompama. Higijenu su održavali tako 
da su se svakodnevno umivali iz lavora ili vedrice, subotom su se 
kupali u drvenim veštrucima - koritima, a u ljetnim mjesecima na 
protočnim vodama. 











Autor fotografije: Muzej Moslavine - Slavica Moslavac 

Grožđe i vinova loza 
simboli moslavačkog 
kraja 





lozarenja i podrumarenja u ovim krajevima stigli bismo 

zacijelo i do rimskog vremena i cara Claudia, jer prema 
nekim legendama toponim Moslavina znači upravo Mons Claudius - 
Klaudijeva gora, a područja Mons boni vini - Brda dobrih vina. 


] Cc bismo željeli istražiti podatke o početku vinarenja, 


Vino prati sve važnije događaje iz života: rođenje, krštenje, vjenčanje 
i pogreb te godišnjeg ciklusa - Nova godina, poklade, fašnik, seosko 
proštenje. Vino je stvarni sok života. Za samu berbu, koja je obično 
bila o blagdanu Sv. Mihovila (29. rujna), kao i transport ubranog 
grožđa, vinogradari su se brižno pripremali. Tako su i sretan 
završetak beračkog čina slavili i nazdravljali posebnim izrekama i 
zahvalama. 


Nakon izrečenih zahvala na zadnjem neobranom trsu odrezale bi se 
grančice loze te se na njih nataknule tri bobice najljepšeg grožđa. 
Tada bi mlada snaha, po mogucnosti jedra, vesela i s puno djece, 
zalijevala rakijom bobe uz riječi: pij, pij, pij, do godine još tri puta 
više rodi. Na samom kraju berbe, domaćica kuce još je odrezala 
jedan ili više lucnjeva najrodnijeg grožđa na čije krajeve je nataknula 
velike krumpire - zbog dužeg održavanja svježine grožđa, koje je 
pohranjivala na zračnom mjestu na tremu, podkroveku ili podrumu, 
te čuvala do Božica. 


Martinje je pučki običaj pretvaranja mošta u mlado vino. Osobito se 
slavi u sjeverozapadnim vinorodnim krajevima Hrvatske, pa tako 

i u Moslavini. Martinska slava ili krštenje mošta obavlja se po 
propisanom ceremonijalu. Ulogu biškupa preuzima kućedomacćin 
ili netko od vještih govornika, a sve uz pomoc nekoliko miništranata 
i kuma koji u ime mošta odgovaraju na biškupova pitanja. Biškup i 
miništranti obučeni su u svećeničke odore s vinskim aplikacijama. 
Ceremonijal započinje pjesmom: došel, je došel sveti Martin, vino bu 
krstil, ja ga bum pil. Mošt se krsti posipavanjem soli. 

